《谢赵菊泉来会于范晓村家》
宋代·陈著

虎林唐姥岭，牛淖范公亭。
不是义高古，谁能行戴星。
开尊春酒赤，对榻夜镫青。
说到閒关处，令人心有铭。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。